SL
17.7.2023
Uradni list Evropske unije
C 252/35
— družbi Campine naloži plačilo vseh stroškov tega postopka in postopka pred Splošnim sodiščem.
Pritožbeni razlogi in bistvene trditve Komisija s prvim pritožbenim razlogom navaja, da je Splošno sodišče napačno uporabilo pravo s tem, da je ugotovilo, da je Komisija kršila člen 266(1) PDEU s tem, da družbi Campine and Campine Recycling (v nadaljevanju: Campine) ni plačala zamudnih obresti zaradi prepoznega plačila po obrestni meri ECB REFI, povečani za 3,5 %, ko je 11. decembra 2019 Komisija vrnila znesek, za katerega je bila znižana globa, ki jo je družba Campine začasno plačala na podlagi Sklepa Komisije C(2017)900 final (1) z dne 8. februarja 2017 v zadevi AT.40018, zaradi izvajanja sodbe Splošnega sodišča z dne 7. novembra 2019 v zadevi T-240/17 za obdobje med dnem začasnega plačila in vrnitvijo zneska.
V utemeljitev prvega pritožbenega razloga Komisija navaja: (i) da je Splošno sodišče napačno uporabilo pravo s tem, da je ugotovilo, da so bili pogoji za odškodninsko tožbo izpolnjeni (prvi del prvega pritožbenega razloga); (ii) da je Splošno sodišče napačno uporabilo pravo s tem, da prava Unije ni pravilno uporabilo v zvezi z obrestmi, ki se uporabijo za sodbe, s katerimi so bile razveljavljene ali znižane globe, naložene na podlagi pravil o konkurenci (drugi del prvega pritožbenega razloga); (iii) da je Splošno sodišče napačno ugotovilo, da je Komisija kršila člen 266(1) PDEU s tem, da ni plačala zamudnih obresti v znesku, ki ga je zahtevala družba Campine (tretji del prvega pritožbenega razloga); (iv) da je izpodbijana sodba v nasprotju s sodno prakso, sprejeto pred sodbo Printeos (četrti del prvega pritožbenega razloga); (v) da je Splošno sodišče napačno ugotovilo, da ex tunc učinek sodb, s katerimi so bile razveljavljene globe, naložene na podlagi pravil o konkurenci, vsebuje retroaktivno obveznost plačila glob, preden se razveljavijo (peti del prvega pritožbenega razloga); (vi) da je Splošno sodišče napačno ugotovilo, da obveznost plačila zamudnih obresti zaradi zamude pri plačilu od dne začasnega plačila globe, ki jo je Sodišče znižalo, ne zmanjša odvračilnega učinka te globe (šesti del prvega pritožbenega razloga).
Za primer, da bi Sodišče prvi pritožbeni razlog zavrnilo, Komisija z drugim pritožbenim razlogom navaja, da je Splošno sodišče napačno uporabilo pravo s tem, da je ugotovilo, da mora Komisija zamudne obresti plačati po obrestni meri ECB REFI, povečani za 3,5 %.
Komisija s tretjim pritožbenim razlogom navaja, da je Splošno sodišče napačno uporabilo pravo s tem, da je ugotovilo, da Komisija obrestne obresti dolguje od dne delnega vračila globe.
(1)
Sklep Komisije C(2017) 900 final z dne 8. februarja 2017 v zvezi s postopkom na podlagi člena 101 PDEU (zadeva AT.40018 – Recikliranje avtomobilskih akumulatorjev).
Pritožba, ki jo je SE vložila 19. maja 2023 zoper sodbo Splošnega sodišča (četrti senat) z dne 8. marca 2023 v zadevi T-763/21, SE/Komisija (Zadeva C-309/23 P) (2023/C 252/39) Jezik postopka: angleščina Stranki Pritožnica: SE (zastopnica: L. Levi, avocate)